ช่วยสรุปบทความ SCB เปิดตัวบัตรเดบิตใหม่ หวังดึงฐานลูกค้าวัยรุ่น​ ไม่ต้องพกเงินสดก็ใช้จ่ายสบาย
คุณอรรัตน์ ชุติมิต รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Retail and Business Banking ธนาคารไทยพาณิชย์ กล่าวว่า เบื้องหลังการพัฒนาบัตรเดบิต “LET’S SCB Mastercard”
มาจากความต้องการของผู้บริโภค ได้แก่
-ความสะดวกสบาย ลูกค้าต้องการบัตรเดบิตที่ใช้ได้สะดวกทุกที่ ทุกเวลา
-ความปลอดภัย เพราะนอกจากไม่ต้องการพกเงินสดติดตัว ในช่วงภาวะโรคระบาดแบบนี้ ยังไม่ต้องการสัมผัสเงินสด ​
-ช่วยสร้างวินัยทางการเงิน ลูกค้าส่วนใหญ่ไม่ต้องการเป็นหนี้
เพราะฉะนั้น ด้วยจุดเด่นของบัตรเดบิต ถ้าไม่มีเงินในบัญชีก็ไม่สามารถใช้จ่ายได้ เป็นหนึ่งในตัวช่วยสำหรับคนที่ไม่อยากสร้างหนี้ ที่สำคัญระบบยังช่วยบันทึกข้อมูลการใช้จ่ายให้อีกด้วย
สิทธิประโยชน์ ลูกค้าต้องการสิทธิประโยชน์ที่ตรงกับพฤติกรรมของผู้ใช้บัตร​
จาก 4 โจทย์ดังกล่าวนี้เอง กลายเป็นที่มาของบัตรเดบิตน้องใหม่​
ซึ่งมาพร้อมแนวคิด “เลือกช้อยส์ที่ใช่ไว้ใช้ชีวิต”
โดย “LET’S SCB Mastercard” ถือเป็นเดบิตใบแรกของเมืองไทยที่ผู้ใช้บัตร สามารถเลือกสิทธิประโยชน์ที่ตรงกับไลฟ์สไตล์ได้ด้วยตนเองใน 3 หมวดหมู่
ไม่ว่าจะเป็น​ “กิน-ชอป-เพลย์” พร้อมส่วนลดสุดพิเศษสูงสุดกว่า 10,000 บาท/ปี จากพาร์ตเนอร์
ที่ไม่ได้มอบแค่ส่วนลด แต่ครอบคลุมไปถึงความคุ้มครอง จากประกันภัยไทยวิวัฒน์
ใน 4 กลุ่มความคุ้มครอง ได้แก่ ประกันรถยนต์, ประกันโควิด 19, ประกันเดินทาง และประกันโจรกรรม
ซึ่งผู้ถือบัตร สามารถเลือกเปิด-ปิดตามใจ ได้ฟรี 20 ชั่วโมง หรือจะเติมชั่วโมงเพิ่มก็ได้ ในราคาพิเศษ ​
สำหรับกลยุทธ์หลักที่ SCB จะใช้เพื่อพิชิตเป้าหมายที่วางไว้ว่า จะมียอดบัตรใหม่ 3 ล้านใบ
และมียอดธุรกรรมและยอดใช้จ่ายผ่านบัตรโต 30% ภายในปี 2564
คือ กลยุทธ์ Music Marketing หรือ การทำการตลาดโดยนำเพลงเข้ามาใช้
ซึ่งครั้งนี้ SCB เลือกไอซ์-พาริส อินทรโกมาลย์สุต นักร้อง-นักแสดงขวัญใจวัยรุ่น
มาเป็นพรีเซนเตอร์และถ่ายทอดเอ็กซ์คลูซีฟซิงเกิ้ล “นาทีนี้ LET’S LOVE”
เพื่อเป็นสื่อกลางในการเล่าสิทธิประโยชน์ ของบัตรเดบิตให้เข้าถึงกลุ่ม “Young-Gen” มากขึ้น

อ่านมาถึงตรงนี้ หลายคนอาจสงสัยว่า ทำไม SCB ถึงเดินเกมรุกบุกตลาดบัตรเดบิตเต็มตัว
คุณอรรัตน์ เฉลยว่า บัตรเดบิตถือเป็นผลิตภัณฑ์ทางการเงินขั้นพื้นฐาน ที่ลูกค้าทุกเพศทุกวัย ตั้งแต่วัยรุ่นไปจนถึงผู้สูงอายุสามารถเข้าถึงได้
และเป็นจุดเริ่มต้นในการสร้าง Engagement ระหว่างลูกค้าและธนาคาร
ดังนั้น บัตรเดบิต จึงเป็นเหมือนกุญแจดอกสำคัญ ที่จะปลดล็อกให้ธนาคารสามารถต่อยอดและนำไปสู่บริการทางการเงินอื่น ๆ ในอนาคตนั่นเอง
คุณอรรัตน์ ชุติมิต, รองผู้จัดการใหญ่อาวุโส ของกลุ่มธุรกิจ Retail and Business Banking ธนาคารไทยพาณิชย์, กล่าวถึงบัตรเดบิต "LET’S SCB Mastercard" ที่พัฒนาขึ้นเพื่อตอบสนองความต้องการของลูกค้า เน้นความสะดวกสบายทุกที่ทุกเวลา, ความปลอดภัย และการสนับสนุนวินัยทางการเงินโดยไม่ต้องสร้างหนี้

"LET’S SCB Mastercard" จัดสิทธิประโยชน์ตามพฤติกรรมของผู้ใช้บัตร มาพร้อมแนวคิด "เลือกช้อยส์ที่ใช่ไว้ใช้ชีวิต"
ผู้ใช้สามารถเลือกสิทธิประโยชน์ในหมวด "กิน-ชอป-เพลย์" พร้อมส่วนลดสูงสุด 10,000 บาท/ปี จากพาร์ทเนอร์ 
มีความคุ้มครองจากประกันภัยไทยวิวัฒน์ใน 4 กลุ่มความคุ้มครอง
SCB ใช้กลยุทธ์ Music Marketing ด้วยการนำเพลง "นาทีนี้ LET’S LOVE" ของไอซ์-พาริส อินทรโกมาลย์สุตเป็นสื่อกลางในการเล่าสิทธิประโยชน์ของบัตรเดบิต "LET’S SCB Mastercard" ให้กับกลุ่ม "Young-Gen"
บัตรเดบิตคือผลิตภัณฑ์การเงินพื้นฐานที่เหมาะกับลูกค้าทุกวัย ทำให้เป็นจุดเริ่มต้นของ Engagement ระหว่างลูกค้าและธนาคาร มีบทบาทเหมือนกุญแจที่ปลดล็อกทางสู่บริการการเงินอื่น ๆ ในอนาคตของธนาคารได้